作者:王伯成
標題:李太白貶夜郎・後庭花
內容:翰林才顯耀徹，酒家邊還報徹。酬了鶯花志，補完了天地缺。尋常病無些，玉山低趄，不合保他短處揭。便將俺冤恨雪，君王行廝間迭。聽讒臣耳畔說，貶離了丹鳳闕。下江船不暫歇，採石渡逢令節。友人將筵會設，酒杯來一飲竭。正更闌人靜也，波心中猛覷絕。見冰輪皎潔潔，手張狂腳列趄，探身軀將丹桂折。